Kopīgs priekšlikums PADOMES REGULA, ar kuru groza Padomes Regulu (EK) Nr. 889/2005, ar ko paredz konkrētus ierobežojošus pasākumus attiecībā uz Kongo Demokrātisko Republiku /* JOIN/2014/06 final - 2014/0061 (NLE) */





PASKAIDROJUMA RAKSTS (1) Ar Padomes Regulu (EK) Nr. 889/2005 paredz konkrētus ierobežojošus pasākumus attiecībā uz Kongo Demokrātisko Republiku (KDR) saskaņā ar Kopējo nostāju 2005/440/KĀDP un atbilstoši ANO Drošības padomes Rezolūcijai 1596 (2005) un turpmākām attiecīgām rezolūcijām. Ar Kopējo nostāju 2008/369/KĀDP aizstāja Kopējo nostāju 2005/440/KĀDP. Ar Padomes Lēmumu 2010/788/KĀDP aizstāja Kopējo nostāju 2008/369/KĀDP. (2) Ar 2014. gada 30. janvāra Rezolūciju 2136 (2014) ANO Drošības padome nolēma paredzēt papildu atkāpi no ieroču embargo. (3) Šis pasākums ir Līguma par Eiropas Savienības darbību piemērošanas jomā, un tā īstenošanai ir nepieciešamas Savienības līmeņa regulatīvas darbības, jo īpaši, lai nodrošinātu, ka uzņēmēji visās dalībvalstīs to piemēro vienādi. (4) Savienības Augstajai pārstāvei ārlietās un drošības politikas jautājumos un Eiropas Komisijai būtu jāierosina attiecīgi grozīt Padomes Regulu (EK) Nr. 889/2005. 2014/0061 (NLE) Kopīgs priekšlikums PADOMES REGULA, ar kuru groza Padomes Regulu (EK) Nr. 889/2005, ar ko paredz konkrētus ierobežojošus pasākumus attiecībā uz Kongo Demokrātisko Republiku EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā 2010. gada 20. decembra Kopējo nostāju 2010/788/KĀDP par ierobežojošiem pasākumiem pret Kongo Demokrātisko Republiku[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Ar Padomes Regulu (EK) Nr. 889/2005[2] tika noteikti ierobežojoši pasākumi attiecībā uz Kongo Demokrātisko Republiku (KDR) saskaņā ar Kopējo nostāju 2005/440/KĀDP un atbilstoši ANO Drošības padomes Rezolūcijai 1596 (2005) un turpmākām attiecīgām rezolūcijām. Ar Kopējo nostāju 2008/369/KĀDP aizstāja Kopējo nostāju 2005/440/KĀDP. Ar Padomes Lēmumu 2010/788/KĀDP aizstāja Kopējo nostāju 2008/369/KĀDP. (2) Ar 2014. gada 30. janvāra Rezolūciju 2136 (2014) ANO Drošības padome nolēma paredzēt papildu atkāpi no ieroču embargo. (3) Šis pasākums ir Līguma par Eiropas Savienības darbību piemērošanas jomā, un tā īstenošanai ir nepieciešamas Savienības līmeņa regulatīvas darbības, jo īpaši, lai nodrošinātu, ka uzņēmēji visās dalībvalstīs to piemēro vienādi. (4) Regula (EK) Nr. 889/2005 būtu attiecīgi jāgroza, IR PIEŅĒMUSI ŠO REGULU. 1. pants Regulu (EK) Nr. 889/2005 groza šādi: regulas 3. pantā pievieno šādu c) punktu: "c) tehnisku palīdzību, finansējumu un finanšu palīdzību, kas ir saistīta ar ieročiem un ar tiem saistītiem materiāliem, ja tie ir paredzēti tikai Āfrikas Savienības Reģionālās darba grupas atbalstam vai lietošanai.". 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 127, 15.5.2008, 84. lpp. [2] Padomes 2005.gada 13.jūnija Regula (EK) Nr. 889/2005, ar ko paredz ierobežojošus pasākumus attiecībā uz Kongo Demokrātisko Republiku un atceļ Regulu (EK) Nr. 1727/2003 (OV L 152, 15.6.2005., 1. lpp.).